Ողջունելով միջոցառման մասնակիցներին և կարևորելով ծրագրի իրականացման մեկնարկը՝ Բնապահպանության նախարար Էրիկ Գրիգորյանը հատկապես ընդգծել է դրանից ակնկալվող առարկայական արդյունքները։ Նախարարը նշել է, որ կլիմայի փոփոխությունների հարմարվողականության գործընթացներում Հայաստանը և Ռուսաստանը համագործակցության մեծ հնարավորություններ ունեն՝ մասնավորապես Հայաստանի կողմից մշակված կլիմայական ֆինանսավորման նոր մեխանիզմների շրջանակներում։ Օգտվելով առիթից նախարարը կրկին շնորհակալություն է հայտնել Ռուսաստանին՝ նախորդ տարի <<Խոսրովի անտառ>> պետական արգելոցում բռնկված հրդեհաշիջման աշխատանքներին ծանրակշիռ աջակցություն ցուցաբերելու համար։